2002/879/EY: Komission päätös, tehty 4 päivänä marraskuuta 2002, päätöksen 2002/304/EY muuttamisesta siltä osin kuin se koskee Suomessa verenvuotoseptikemian (VHS) ja tarttuvan vertamuodostavan kudoksen kuolion (IHN) osalta hyväksytyn vyöhykkeen aseman saamiseksi sovellettavia ohjelmia (ETA:n kannalta merkityksellinen teksti) (tiedoksiannettu numerolla K(2002) 4290)



Virallinen lehti nro L 305 , 07/11/2002 s. 0059 - 0061



Komission päätös, tehty 4 päivänä marraskuuta 2002, päätöksen 2002/304/EY muuttamisesta siltä osin kuin se koskee Suomessa verenvuotoseptikemian (VHS) ja tarttuvan vertamuodostavan kudoksen kuolion (IHN) osalta hyväksytyn vyöhykkeen aseman saamiseksi sovellettavia ohjelmia (tiedoksiannettu numerolla K(2002) 4290) (ETA:n kannalta merkityksellinen teksti) (2002/879/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY(1), sellaisena kuin se on viimeksi muutettuna direktiivillä 98/45/EY(2), ja erityisesti sen 10 artiklan 3 kohdan, sekä katsoo seuraavaa: (1) Päätöksellä 2002/304/EY(3) komissio hyväksyi ohjelmia, joiden tavoitteena on saavuttaa hyväksytyn vyöhykkeen tai ei-hyväksytyllä vyöhykkeellä sijaitsevan hyväksytyn tilan asema verenvuotoseptikemian (VHS) ja/tai tarttuvan vertamuodostavan kudoksen kuolion (IHN) osalta. Näiden joukossa on ohjelma, joka käsittää kaikki Suomen manner- ja rannikkoalueet. (2) Koska VHS:aa on esiintynyt tietyillä rannikkoalueilla, Suomi on esittänyt muutoksia ohjelmaansa. Ohjelmassa edellytetään nyt VHS:n hävittämistoimenpiteiden toteuttamista niillä rannikkoalueilla, joilla tautia on esiintynyt, ja lopullisena tavoitteena on saada hyväksytyn vyöhykkeen asema VHS:n ja IHN:n osalta kaikille Suomen manner- ja rannikkoalueille. Ohjelmaan sisältyy kalojen siirtoja koskevia syrjimättömiä rajoituksia kyseisten tautien uusien esiintymien ehkäisemiseksi. (3) Muutettu ohjelmaesitys täyttää direktiivissä 91/67/ETY asetetut asiaa koskevat vaatimukset. (4) Suomen esittämä muutettu ohjelma olisi näin ollen hyväksyttävä ja päätös 2002/304/EY muutettava vastaavasti. (5) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 2002/304/EY liite I tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 4 päivänä marraskuuta 2002. Komission puolesta David Byrne Komission jäsen (1) EYVL L 46, 19.2.1991, s. 1. (2) EYVL L 189, 3.7.1998, s. 12. (3) EYVL L 104, 20.4.2002, s. 37. LIITE "LIITE I VYÖHYKKEET, JOILLA SOVELLETAAN HYVÄKSYTTYJÄ OHJELMIA KALATAUTIEN IHN JA/TAI VHS OSALTA HYVÄKSYTYN VYÖHYKKEEN ASEMAN SAAMISEKSI 1 TANSKAN VYÖHYKKEET, JOILLA SOVELLETAAN HYVÄKSYTTYÄ OHJELMAA VHS:N OSALTA HYVÄKSYTYN VYÖHYKKEEN ASEMAN SAAMISEKSI - FISKEBÆK Å -joen valuma-alue, - kaikki JYLLANNIN OSAT Storåenin, Karup ån, Gudenåenin ja Grejs ån valuma-alueiden etelä- ja länsipuolilla, - kaikki TANSKAN SAARET. 2 SAKSAN VYÖHYKKEET, JOILLA SOVELLETAAN HYVÄKSYTTYÄ OHJELMAA VHS:N JA IHN:N OSALTA HYVÄKSYTYN VYÖHYKKEEN ASEMAN SAAMISEKSI - WOLFEGGER AACH UND ROHRSEE -valuma-alueella sijaitseva vyöhyke, - OBERN NAGOLD -valuma-alueella sijaitseva vyöhyke, - Tonavan valuma-alueella sijaitseva GROßE LAUTER -vyöhyke. 3 ESPANJAN VYÖHYKKEET, JOILLA SOVELLETAAN HYVÄKSYTTYÄ OHJELMAA VHS:N JA IHN:N OSALTA HYVÄKSYTYN VYÖHYKKEEN ASEMAN SAAMISEKSI - LA RIOJAN AUTONOMINEN ALUE. 4 RANSKAN VYÖHYKKEET, JOILLA SOVELLETAAN HYVÄKSYTTYÄ OHJELMAA VHS:N JA IHN:N OSALTA HYVÄKSYTYN VYÖHYKKEEN ASEMAN SAAMISEKSI - LES FORGES, - LA NIVE ja LES NIVELLES, - L'ÉLORN. 5 ITALIAN VYÖHYKKEET, JOILLA SOVELLETAAN HYVÄKSYTTYÄ OHJELMAA VHS:N JA IHN:N OSALTA HYVÄKSYTYN VYÖHYKKEEN ASEMAN SAAMISEKSI 5.1 Bolzanon autonominen provinssi BOLZANON PROVINSSIN VYÖHYKE - Vyöhykkeeseen kuuluvat kaikki Bolzanon provinssin valuma-alueet. Vyöhykkeeseen kuuluu ZONA VAL DELL'ADIGE -vyöhykkeen ylempi osa eli Adige-joen valuma-alue sen Bolzanon provinssissa sijaitsevalta lähteeltä Trenton provinssin rajalle. (Huom. ZONA VAL DELL'ADIGE -vyöhykkeen alempi osa kuuluu Trenton autonomisen provinssin hyväksyttyyn ohjelmaan. Tämän vyöhykkeen ylempi ja alempi osa on katsottava yhdeksi epidemiologiseksi yksiköksi.) 5.2 Trenton autonominen provinssi ZONA VAL DI SOLE E DI NON - Noce-joen lähteen ja S. Giustinan padon välinen valuma-alue. ZONA VAL DEL FERSINA - Fersina-joen lähteen ja Ponte Alton vesiputouksen välinen valuma-alue. ZONA VAL DELL'ADIGE - alempi osa - Trenton autonomisen provinssin alueella sijaitsevat Adige-joen valuma-alue ja lähteet Bolzanon provinssin rajalta Alan padolle (vesivoimala). (Huom. ZONA VAL DELL'ADIGE -vyöhykkeen yläjuoksulla oleva osa kuuluu Bolzanon autonomisen provinssin hyväksyttyyn ohjelmaan. Tämän vyöhykkeen ylempi ja alempi osa on katsottava yhdeksi epidemiologiseksi yksiköksi.) ZONA VAL RENDENA, ALTO E BASSO SARCA - Sarca-joen lähteen ja Torbolen padon (vesivoimala) välinen valuma-alue. Vyöhykkeen jakaa Ponte Piàn pato Manesin, Arnòn ja Ambiesin jokialtaita ja Valle dei Laghin allasta lukuun ottamatta. ZONA TORRENTE ARNÒ - Arnò-joen lähteen ja ennen Arnò-joen ja Sarca-joen yhtymäkohtaa sijaitsevan padon välinen valuma-alue. ZONA VAL BANALE - Ambiesin jokialtaan ja vesivoimalan padon välinen valuma-alue. ZONA VARONE - Magnone-joen lähteen ja vesiputouksen välinen valuma-alue. ZONA VAL DI LEDRO - Massangia- ja Ponale-jokien altaiden ja vesivoimalan välinen valuma-alue. ZONA ALTO E BASSO CHIESE - Chiese-joen lähteen ja Condinon padon välinen valuma-alue Adanà- ja Palvico-jokien altaita lukuun ottamatta. ZONA TORRENTE PALVICO - Palvico-joen altaan ja sementistä ja kivistä tehdyn padon välinen valuma-alue. ZONA VALSUGANA - Brenta-joen altaan ja Marzotton padon välinen valuma-alue. 5.3 Véneton alue ZONA TORRENTE ASTICO - Trenton autonomisessa provinssissa ja Vicenzan provinssissa Véneton alueella sijaitsevan Astico-joen lähteen ja lähellä Pedescalan siltaa Vicenzan provinssissa sijaitsevan padon välinen valuma-alue. Lähellä Pedescalan siltaa sijaitsevan padon ja Pria Maglion padon välistä aluetta Astico-joen alajuoksulla pidetään puskurivyöhykkeenä. ZONA BELLUNO - Ardo-joen lähteen ja joen alajuoksulla (ennen Ardo- ja Piave-jokien yhtymäkohtaa) Bellunon provinssissa sijaitsevan Valli di Bolzano Bellunesen vesiviljelylaitoksen padon välinen valuma-alue. 6.A SUOMEN VYÖHYKKEET, JOILLA SOVELLETAAN HYVÄKSYTTYÄ OHJELMAA VHS:N JA IHN:N OSALTA HYVÄKSYTYN VYÖHYKKEEN ASEMAN SAAMISEKSI - Kaikki SUOMEN manner- ja rannikkoalueet lukuun ottamatta Ahvenanmaan maakuntaa ja Pyhtäällä sijaitsevaa aluetta, jolla sovelletaan rajoituksia. 6.B SUOMEN VYÖHYKKEET, JOILLA SOVELLETAAN HYVÄKSYTTYÄ, VHS:N HÄVITTÄMISTOIMENPITEITÄ SISÄLTÄVÄÄ OHJELMAA VHS:N JA IHN:N OSALTA HYVÄKSYTYN VYÖHYKKEEN ASEMAN SAAMISEKSI - Koko AHVENANMAAN MAAKUNTA ja PYHTÄÄLLÄ sijaitseva alue, jolla sovelletaan rajoituksia."